KUNSILL TAL-UNJONI EWROPEA Brussell, 21 ta' Marzu 2010 7791/10 (Presse 69) P 11/10 (OR. en) Dikjarazzjoni mir-Rappreżentant Għoli, Catherine Ashton, f'isem l-UE dwar l-okkażjoni tal-Jum Internazzjonali għall-Eliminazzjoni tad- Diskriminazzjoni Razzjali fil-21 ta' Marzu 2010 L-Unjoni Ewropea tikkundanna bil-qawwa l-forom kollha ta' intolleranza, razziżmu, diskriminazzjoni razzjali u tipi oħra ta' diskriminazzjoni. Abbażi tal-prinċipji li l-bnedmin kollha jitwieldu ugwali fid-dinjità u fid-drittijiet, il-Karta tad-Drittijiet Fundamentali tal- Unjoni Ewropea tipprojbixxi espliċitament id-diskriminazzjoni abbażi ta' kwalunkwe raġuni, kemm jekk ta' razza jew ta' kulur, sess, oriġini, reliġjon jew twemmin, jew għar- raġunijiet tal-opinjoni jew tal-orjentazzjoni sesswali tal-persuna. tagħha għall-istandards l-impenn L-Unjoni Ewropea internazzjonali tad-drittijiet tal-bniedem bħala l-pedament tal-ġlieda kontra r-razziżmu u għal darb'oħra tappella lill-Istati kollha li għadhom ma ffirmawx, irratifikawx jew implimentawx il-Konvenzjoni Internazzjonali dwar l-Eliminazzjoni tal-Forom kollha ta' Diskriminazzjoni Razzjali biex jagħmlu dan. inaljenabbli L-Unjoni Ewropea tkompli l-kooperazzjoni tagħha mal-atturi internazzjonali rilevanti kollha u f'fora internazzjonali mad-dinja kollha, u tikkunsidra li b'mod partikolari l-ħidma tan-Nazzjonijiet Uniti, il-Kunsill tal-Ewropew u l-OSKE għadha sinifikanti daqs qabel. L- UE hija wkoll imsieħba mill-qrib ta' organizzazzjonijiet rilevanti tas-soċjetà ċivili fil-ġlieda kontra r-razziżmu. L-Unjoni Ewropea qiegħda tirrazzjonalizza l-ġlieda kontra d-diskriminazzjoni fl-istrateġiji tagħha ta' kooperazzjoni. U, permezz tal-Istrument Ewropew tagħha għad-Demokrazija u d-Drittijiet tal-Bniedem, l-UE tappoġġa firxa kbira ta' organizzazzjonijiet tas-soċjetà ċivili fil-ħidma tagħhom kontra r-razziżmu, il-ksenofobija u n-non-diskriminazzjoni. L-Unjoni Ewropea tibqa' impenjata bis-sħiħ fl-implimentazzjoni tal-miri u l-objettivi tal- Konferenza Dinjija kontra r-Razziżmu, id-Diskriminazzjoni Razzjali, il-Ksenofobija u l- Intolleranza Relatata f'Durban/Afrika t'Isfel fl-2001. L-UE tenfasizza li l-proċessi ta' segwitu għad-Durban għandhom jitwettqu bħala sforz konġunt konsenswali mill-komunità internazzjonali, filwaqt li tinżamm il-projbizzjoni kontra l-forom kollha ta' diskriminazzjoni, iżda migħajr preġudizzju għal libertajiet fundamentali oħra. Il-Pajjiżi Kandidati t-Turkija, il-Kroazja*, u dik li kienet ir-Repubblika Jugoslava tal- Maċedonja*, il-Pajjiżi tal-Proċess ta' Stabbilizzazzjoni u Assoċjazzjoni u kandidati potenzjali l-Albanija, il-Bosnja-Ħerzegovina, il-Montenegro, is-Serbja, u l-pajjiż tal-EFTA, l-Islanda, membru taż-Żona Ekonomika Ewropea, kif ukoll l-Armenja, l-Azerbajġan u l- Ġeorġja jallinjaw ruħhom ma' din id-dikjarazzjoni. * Il-Kroazja u dik li kienet ir-Repubblika Jugoslava tal-Maċedonja jkomplu jagħmlu parti mill-Proċess ta' Stabbilizzazzjoni u Assoċjazzjoni.
Extracted from Brussell__21_ta__Marzu_2010_Dikjarazzjoni_mir-Rappre_entant_G_oli__Catherine_Ashton__f_isem_l-UE_dwar_l-okka_joni_tal-Jum_Internazzjonali_g_all-Eliminazzjoni_tad-Diskriminazzjoni_Razzjali_fil-21_ta__Marzu_2010.pdf